Viðgerð fyri hetta byrjar oftast um 6 ára aldur. Óviljað vatnlát sæst hjá umleið 10% av børnum í 1. flokki. Við tíðini heldur hetta uppat hjá flest øllum, men hjá 1 út av 100 heldur hetta áfram til tey gerast vaksin. Óviljað vatnlát kann vera arvaligt. Børn eru í 5-7 ferðir størri vanda fyri at fáa enuresis nocturna, um foreldrini sjálvi hava havt trupulleikan, men tað kann raka øll. Hvør er orsøkin til óviljað vatnlát? Børn, sum hava óviljað vatnlát um náttina, úrskilja ofta ov lítið av hesum hormoni. Tá ov nógv urin verður framleitt í mun til tað, bløðran rúmar, vaknar tú og fer á vesi, ella vaknar tú ikki og pissar í song (óviljað vatnlát). Óviljað vatnlát kann eisini koma av lítlari bløðru. Summi sova so tungt og merkja ikki trongdina at kasta sær av vatninum og pissa tí í song. Nær skal eitt barn kannast? Sum heild er ikki neyðugt at gera tær stóru kanningarnar fyri at staðfesta, at talan er um óviljað vatnlát. Hvørji eyðkenni skal ein serliga ansa eftir? Um barnið, aftaná at hava verið turt eitt tíðarskeið, aftur fær trupulleikar við vatninum, so eigur urinið at verða kannað fyri ígerð og sukur. Kann óviljað vátnlát viðgerast? Barnið eigur sjálvt at taka ábyrgd av viðgerðini og hjálpa til at skráseta vatnlátið og hvussu nógv verður drukkið. Endamálið er at vita, um trupulleikin er bløðrurúmd ella økt framleiðsla av urini um náttina. Gransking vísir, at um tú ynskir at hjálpa barninum, er best at byrja so tíðliga sum gjørligt, helst um 6 ára aldur, tá børn í hesum aldri ofta sjálvi ynskja at gevast og eru búgvin til tess. At vekja barnið hevur ikki við sær, at barnið gerst varðandi turt. Foreldrini skulu vera tolin, vísa at tey skilja barnið og ikki gera støðuna til ein stóran trupulleika. Fyri at eggja barninum eyka kanst tú gera skema við puntum og geva barninum t. d. eina gull stjørnu fyri eina turra nátt og okkurt eyka fyri 5 á rað o. s. fr. Tú kanst eisini keypa einnýtisundirløg á apotekinum. Desmopressin (eitt nú Minirin ®) virkar sum tað natúrliga antidiuretiska hormonið í kroppinum. Hetta kann nýtast, um skrásetingar týða á eina stóra framleiðslu av urini um náttina. Heilivágurin virkar í umleið 6-14 tímar. Tað verður viðmælt at hava steðg í viðgerðini 3. hvønn mánað, tí trupulleikin kann vera hildin uppat. Við manglandi virknaði kanst tú royna at taka heilivágin 1-2 tímar áðrenn songartíð. Hvussu virkar viðgerðin við ringitóli? Ávaringartól/ringitól er tann besta viðgerðin, um barnið hevur minni bløðrurúmd. Ringitólið hevur ein mátara, sum aktiverar eina ávaring, tá hann kemur í samband við urin. Mátarin er antin á eini tunnari máttu ella verður heftur á undirbuksurnar. Tað er meiningin, at barnið skal vakna og verða hjálpt út á vesið at pissa liðugt. Barnið skal læra at knýta ljóðið frá tólinum saman við tí at pissa. Byrjar barnið aftur at pissa í song, verður viðmælt at byrja aftur við viðgerðini. Gott er at skráseta, meðan tólið verður nýtt og minst 4 vikur aftaná, at viðgerðin er steðga. Tá tú nýtir ringitól, verður frárátt at nýta blæu um náttina. Apotekið kann bíleggja hesi ringitól, sí meira kunning um tólini her. Í summum førum verður viðgerð við heilivági nýtt saman við ringitóli. Hvat kann eg gera? Ikki lasta barnið fyri at pissa í song og skelda ongantíð barnið í hesum sambandi. Fortel barninum, hví tað skal hava viðgerðina Um læknin viðmælir tað, skráset tá, hvussu nógv verður drukkið, og um vatnlát er. Lat barnið vera við í skrásetingini Ger møguliga eitt skema at seta klisturmerki á, alt eftir hvussu náttin hevur verið. Barnið kann t. d. fáa eyka klisturmerki, tá tað hevur 5 nætur á rað uttan vatnlát